**Kaslink Foods Oy** oli suomalainen ruoanlaittotuotteita, juomia ja välipaloja valmistava yritys. Kukkosen veljesten omistaman yrityksen liikevaihto oli vuonna 2018 65 miljoonaa euroa, ja se työllisti 170 henkilöä.

Tuotteet
--------

Kaslinkin valmistamia elintarvikkeita myytiin yli 15 maassa Euroopassa.

Kaikki tuotteet pakattiin kierrätettäviin kartonkipakkauksiin. Yritys valmisti useita erilaisia UHT- eli Ultra High Temperature processing- ja ESL- eli Extended Shelf Life -ruuanlaittotuotteita, juomia ja välipaloja. Maitotuotteiden lisäksi tuotteisiin kuuluivat myös vedet ja kaurapohjaiset juomat.

Kaslink käytti valmistamissaan tuotteissa suomalaista maitoa, kauraa ja marjoja.

Kaslinkille myönnettiin lokakuussa 2014 valtakunnallinen yrittäjäpalkinto.

Historiaa
---------

Kaslinkin tuotantolaitos Korialla, Kymijoen rannalla vuonna 2009. Rakennusta on laajennettu kuvan ottamisen jälkeen.
Yrityksen perusti vuonna 2001 Kukkosen veljesten isä Raino Kukkonen. Kaslink perustettiin silloisen Elimäen kunnan, nykyisen Kouvolan kaupungin Korialla, jossa yhtiön pääkonttori ja tehdas sijaitsivat. 

Elokuussa 2019 Kaslinkista tuli osa Fazer-konsernia, liiketoiminta-alue Fazer Lifestyle Foods. Fazer ilmoitti tammikuussa 2023 aloittavansa Korian tehtaalla muutosneuvottelut, ja keskittyvänsä kasvipohjaisen strategiansa täytäntöönpanoon. Helmikuussa se ilmoitti lakkauttavansa Korian tehtaan meijerituotannon elokuuhun 2023 mennessä ja keskittyvänsä siellä kaurapohjaisiin tuotteisiin. Noin 80 ihmistä menettää työpaikkansa. Lokakuussa 2023 Fazer kertoi aloittavansa muutosneuvottelut myös kaurapohjaisten juomatuotteiden tuotannon siirtämiseksi Korialta Ruotsin Tingsrydiin, mikä tarkoittaisi enimmillään 93 irtisanomista.

Lähteet
-------

* Kaslink Foodsin vuosikertomus 2012
* Kaslink Foodsin Internetsivut

### Viitteet

1. 1 2 3  Vanhanen, Hannu S.: *Maidolla menestykseen*, Kauppalehti 27.10.2014, sivu 1, 4–5. Jutun verkkoversio (Arkistoitu – Internet Archive).
2. 1 2  Kaslink - Intohimona ruokainnovaatiot (Kaslinkin verkkosivut yrityskaupan ilmoittamispäivänä 19.6.2019) *kaslink.fi*.  2019.  Arkistoitu 19.6.2019. Viitattu 10.4.2020.
3. ↑  Yritystietoa Kaslinkin kotisivuilla (Yhtiön verkkosivut internet-arkistossa) *kaslink.fi*.  9.10.2017.  Arkistoitu 9.10.2017. Viitattu 10.4.2020.
4. ↑  Kaslinkista osa Fazer Groupia (Kaslinkin esittely Fazerin sivulla) *fazergroup.com*.  Arkistoitu 26.9.2020. Viitattu 10.4.2020.
5. ↑  Heidi Huotilainen: Fazer aloittaa muutosneuvottelut – 95 vakituista työpaikkaa vaarassa *Talouselämä*. Viitattu 4.1.2023.
6. ↑  Korpela, Helena: Fazer lakkauttaa meijerinsä Korian tehtaallaan Kouvolassa – 82 ihmistä irtisanotaan *Yle Uutiset*.  23.2.2023. Viitattu 23.2.2023.
7. ↑  Korpela, Helena & Hag, Stella: Fazer suunnittelee Korian kaurajuomatuotannon lakkauttamista: 93 työpaikkaa vaakalaudalla *Yle Uutiset*.  3.10.2023. Viitattu 3.10.2023.


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Kasvimaidot |
| --- |
|  |
| Kasvimaidot | 
* Mantelimaito
* Kauramaito
* Kookosmaito
* Riisimaito
* Soijamaito

 |
|  |
| Valmistajia ja tuotemerkkejä | 
* Alpro
* Fazer Aito (ent. Kaslink)
* Juustoportti
* Oatly
* Planti

 |
|  |
| 
* Katso myös: Ruokavaliot (Vegaani, Kasvissyöjä)
* Laktoosi-intoleranssi
* Maitoallergia

 |

 |